8 Asi zeru zidaniriza?Asi kuwamu kudaniriza ukongwa?+2 Zituma pa mphatukanu,Pamalu ngakukwera+ mumphepeti mwa msewu.3 Pafupi ndi mageti ngakuselere mutawuni,Pamakhomu ngakuselere,Zilutirizga kudaniriza kuti:+4 “Nditikudanani yimwi mwaŵanthu;Ndidaniriziya weyosi.*5 Yimwi mwaŵanthu ambula kuziŵa vinandi sambirani kuja akuchenje;+Yimwi azereza, jani ndi mtima wakuvwisa vinthu.*6 Vwisiyani, pakuti vo ndikamba vakukhumbika,Milomu yangu yilongoro cho ntchakwenere.7 Pakuti mulomu wangu utuzga uneneska kamanakamana,Ndipu milomu yangu yiseruka ndi cho ntchiheni.8 Vosi vo mulomu wangu ulongoro, vaurunji.Palivi cho ntchakunyongoroka pamwenga chauryarya.9 Vosi vakunyoloka kwaku wo awamuKweniso vakwenere kwaku wo aziŵa vinthu.10 Toni ulongozgi wangu mumalu mwa siliva,Kweniso kuziŵa vinthu mumalu mwa golidi wamampha,+11 Pakuti zeru ziluska mya ya korali;*Ndipu zingayanana cha ndi vinthu vinyaki vosi vamampha.12 Ini zeru, ndija pamoza ndi kuchenje;Ndasaniya kuziŵa vinthu kweniso lusu la kuŵanaŵana.+13 Kopa Yehova kung’anamuwa kutinkha cho ntchiheni.+Nditinkha kujikuzga, kunyada,+ nthowa yiheni ndipuso kulongoro mwauryarya.+14 Ini nde ndi ulongozgi wamampha kweniso zeru zakovya;+Kuvwisa vinthu+ kweniso nthazi,+ vangu.15 Chifukwa chaku ini, mafumu ngalutirizga kulamuliya,Ndipu nduna zilamula kuti urunji uchitiki.+16 Chifukwa chaku ini, alongozgi alutirizga kulamuliya,Ndipu ŵanthu akuzirwa ayeruzga mwaurunji.17 Nditanja wo atindiyanja,Ndipu wo atindipenjapenja andisaniyengi.+18 Chuma ndi unkhankhu ve ndi ini,Chuma chambula kumala* kweniso urunji.19 Chipasu changu ntchamampha kuluska golidi, hinya kuluska golidi wakuyengetulika umampha ukongwa,Ndipu vo ndituzga vamampha kuluska siliva wamampha ukongwa.+20 Nditenda munthowa yaurunji,Mukatikati mwa nthowa zakunyoloka;21 Ŵanthu wo atindiyanja nditiŵapaska chihara chakuzirwa,Ndipu ndizazisa nkhokwi zawu.22 Yehova wakundipanga nge chiyambi cha nthowa zaki,+Ndenga wakwamba pa vinthu vo wakupanga kali ukongwa.+23 Ndikujalikiskika mu nyengu zakali ukongwa,*+Kutuliya pakwamba, kutuliya pa nyengu yo charu chenga chechendajalikiskiki.+24 Ndikuwaku pa nyengu yo kwengavi maji ngandimba,*+Pa nyengu yo kwengavi akasupi a maji ngakusapaliya.25 Ndikuwaku mitunthu kulivi,Kweniso mapiri ngechendaŵikiki mumalu ngaki,26 Iyu wechendapangi charu ndi matundu ngakiPamwenga wechendapangi mawuma ngakwamba nga charu chapasi.27 Wachipanga kuchanya,+ ini ndengapu;Wachiŵika mphaka kuzunguliya pachanya pa maji,+28 Wachijalikiska mitambu* kuchanya,Wachipanga akasupi a ndimba,29 Nyanja wachiyiŵikiya danguLakuti maji ngaki ngangajumphanga cha po wakulamula,+Wachijalikiska* mafawundeshoni nga charu,30 Pa nyengu yeniyi, ndenga nayu pafupi nge mumisili walusu.+Iyu wandiyanjanga ukongwa+ zuŵa lelosi;Ndipu ndakondwanga pa masu paki nyengu zosi.+31 Ndakondwanga ndi charu chaki chapasi,Ndipu ndaŵayanjanga ukongwa ŵana a ŵanthu.*32 Sonu mwaŵana ŵangu, vwisiyani kwaku ini;Hinya, mbakukondwa ŵanthu wo asunga nthowa zangu.33 Vwisiyani ulongozgi+ kuti muje ndi zeru,Ndipu mungawujowonga cha.34 Ngwakukondwa munthu yo watindivwisiya,Yo wachelera kuza* pa visasa vangu zuŵa lelosi,Ndi kulindizga pafupi ndi mafulemu ngangu;35 Pakuti yo wandisaniya, wasaniya umoyu,+Ndipu Yehova wakondwa nayu.36 Kweni yo wandijowo, watijipweteka yija,Ndipu wo atinditinkha atanja nyifwa.”+
tum_Latn